EkBass/fiwiki-20250220-pages-articles huggingface dataset:
Särmäkuisma

Särmäkuisma (Hypericum maculatum) on monivuotinen keltakukkainen ruohokasvi. == Ulkonäkö ja koko == Särmäkuisman varsi on nelisärmäinen. Se kasvaa 40–70 cm korkeaksi. Kukat ovat voimakkaan keltaiset, heteet pitkät ja näyttävät. Kukkanupuissa on punaisia tahmeita pilkkuja. Lehdet ovat soikeat ja pehmeät. Mäkikuismasta kasvin erottaa varren poikkileikkauksen perusteella: mäkikuisman varressa on kaksi harjannetta, särmäkuismalla neljä. == Levinneisyys == Särmäkuismaa tavataan Keski- ja Pohjois-Euroopassa noin Oulun korkeudelta etelään.Den virtuella floran Suomessa sen esiintyminen liittyy rautakautisiin asuinpaikkoihin, ja sitä pidetään muinaistulokkaana. Pratensis.fi == Lähteet == == Aiheesta muualla == * Kasviatlas 2022: Särmäkuisman (Hypericum maculatum) levinneisyys Suomessa. *Pinkka, Lajintuntemuksen oppimisympäristö: Särmäkuisma (Hypericum maculatum) *Luontoportti: Särmäkuisma (Hypericum maculatum) *Pohjolan kasvien pauloissa: Hypericum maculatum – särmäkuisma *Valokki – nettikasvio: Särmäkuisma (Hypericum maculatum) *United States Department of Agriculture (USDA): Hypericum maculatum Luokka:Kuismat
Reginald Johnston

Reginald Fleming Johnston (13. lokakuuta 1874– 6. lokakuuta 1938) oli skotlantilainen akateemikko, diplomaatti, pedagogi ja Kiinan viimeisen keisarin Pu Yin henkilökohtainen opettaja ja Britannian hallitseman Weihaiweinin territorion komissaari. == Elämäkerta == Johnston syntyi Edinburghissa ja opiskeli Edinburghin ja Oxfordin yliopistoissa. Vuonna 1898 hän meni siirtomaahallinnon palvelukseen Hongkongiin ja myöhemmin Weihaiweihin territorioon vuonna 1906. Vuonna 1919 Kiinan uusi hallitus palkkasi hänet opettajaksi 13-vuotiaalle keisari Pu Yille, joka tuolloin asui vailla valtaa olevana monarkkina Kielletyssä kaupungissa. Johnstonia arvostettiin suuresti ja hän asui Kielletyssä kaupungissa ensimmäisenä ulkomaalaissyntyisenä ihmisenä sitten Marco Polon ja koko Qing-dynastian aikana Kesäpalatsissa. Lokakuussa 1924 sotaherra Feng Yuxiang saapui joukkoineen Pekingiin ja järjesti vallankaappauksen syrjäyttäen presidentti Cao Kunin. 4. marraskuuta Feng Yuxiangin hallitus uudisti hyväntahtoisen asiakirjan ja riisti Pu Yilta hänen keisarillisen tittelinsä tehden hänestä Kiinan tasavallan tavallisen kansalaisen. Seuraavana päivänä armeija piiritti Kielletyn kaupungin yksityistilat ja pakotti Pu Yin allekirjoittamaan sopimuksen. Samana päivänä hänet karkotettiin Kielletystä kaupungista. Johnstonin pesti loppui ja hän sai töitä Britannia–Kiina-yhteistyökomiteasta. Vuonna 1927 Johnstonista tuli brittiläisen Weihaiwein territorion komisaari. Tämä Englannin hallussa oleva maa-alue palautettiin Kiinan tasavallalle 1. lokakuuta 1930. Tämän jälkeen Johnston palasi Englantiin. Johnstonista tuli Lontoon yliopiston kiinan kielen professori vuonna 1931, vaikka hän ei ollut opettajatyyppiä ja inhosi yliopiston hallintoa. Johnston ja Pu Yi pitivät edelleen yhteyttä, mikä kävi kiusalliseksi sen jälkeen kun entisestä keisarista tuli Japanin nukkevaltion Mantšukuon hallitsija. Johnston jäi eläkkeelle vuonna 1937. Hän oli hankkinut Loch Craignishista Skotlannista pienen Eilean Righ -nimisen saaren, jonne perusti oman kiinalaisen puutarhan. Hän kuoli Edinburghissa ja on haudattu Eilean Righin saarelle. Hän ei ollut koskaan naimisissa mutta oli kihloissa historioitsija Eileen Powerin kanssa ja seurusteli läheisesti kirjailija Stella Bensonin kanssa. Rouva Elizabeth Sparshott, jonka kanssa hän ilmeisesti oli kihloissa kuolemansa aikaan, tuhosi Johnstonin toivomuksen mukaisesti kaikki hänen jälkeenjääneet paperinsa. Johnston kirjoitti kirjan Iltahämärä Kielletyn kaupungin yllä (1934), joka kertoo hänen elämästään keisarin opettajana Pekingissä. Bernardo Bertolucci käytti kirjaa lähteenä elokuvassaan Viimeinen keisari (1987), joka sai yhdeksän Oscar-palkintoa. Johnstonin roolia näytteli brittiläissyntyinen näyttelijä Peter O'Toole. Luokka:Brittiläiset sinologit Luokka:Opettajat Luokka:Brittiläiset diplomaatit Luokka:Brittiläiset professorit Luokka:Skotlantilaiset henkilöt Luokka:Vuonna 1874 syntyneet Luokka:Vuonna 1938 kuolleet
Eilean Rìgh

Eilean Rìgh on saari Sisä-Hebrideillä Skotlannin länsirannikolla. Saari sijaitsee Loch Craignishissä noin 300 metriä Argyllin rannikkoalueesta. Eilean Rìgh on gaelin kieltä ja tarkoittaa Kuninkaiden saarta. 1930-luvulla saarella asui skottilainen diplomaatti sir Reginald Johnston, joka oli Kiinan viimeisen keisarin Pu Yin henkilökohtainen opettaja. Johnston rakennutti saarelle pienen buddhalaisen temppelin ja veti lipputankoon Mantšurian lipun ja perusti sinne kiinalaisen puutarhan. Nykyään saaren omistaa lontoolainen sijoittaja Christian Siva-Jothy. == Lähteet == Luokka:Sisä-Hebridit
Amuqin laakso

Amuqin laakso on soistunut tasanko Pohjois-Syyriassa ja Turkin Antiokiassa Amanus-vuorten ja Välimeren koilliskolkan välissä. Tasangolla on monia esihistoriallisia löytöpaikkoja eri ajoilta. Ne on nimetty ikäjärjestyksessä Amuq A:sta Amuq J:hin. Vanhimmat löytöpaikat ovat 6000-luvulta eaa. 1930-luvulla arkeologisia tutkimuksia tehtiin kaikkiaan 178 paikassa. 1990-luvun tutkimuksissa kaivettiin vielä 54 paikkaa lisää. == Amuqin esihistorialliset vaiheet == *Amuq A n. 7000–6500 eaa. Hassunan kulttuuria vastaavahttp://www.anaviangallery.com/timeline1.htmlPeriod 4c - PPNC/early PN/Amuq Aradiocarbon CONTEXT database, Charts, Chronology table *Amuq B Samarran kulttuuria vastaava *Amuq C 5700–5200 eaa. Halafin kulttuuria vastaava, Mesopotamian Ubaid 2 *Amuq D Pohjoinen Ubaid 3, Halafradiocarbon CONTEXT database, Period 5c - Halaf *Amuq E n. 3500 eaa. Ubaid 4, Susa A, varhainen Tepe Gawra *(Amuq F) *Amuq G Uruk-kausi *Amuq H Varhaisdynastinen Sumeri *Amuq I Mesopotamian Akkad *Amuq J Akkadin jälkeen, Elamin Simashkin kuninkaathttp://www.maat.it/livello2-comune/sinc-6300.htm == Katso myös == *Neoliittinen Lähi-itä *Neoliittinen Anatolia == Lähteet == == Aiheesta muualla == *Context database *Archatlas Amuq *Toronto “THE 1998 Amuq valley regional project suervey” Luokka:Kulttuurit Luokka:Neoliittinen Lähi-itä
Seututie 970

Seututie 970 on Lapissa Utsjoen kunnan alueella kulkeva seututie. Tie kulkee Tenojoen etelärantaa Karigasniemeltä Utsjoen kirkonkylän kautta Nuorgamiin. Tien pituus on 148 kilometriä. Nuorgamissa olevan rajanylityspaikan kautta tie jatkuu Norjan Tanaan Norjan maantienä 895. Seututie 970 on tunnettu hienoista maisemistaan. Tietä kutsutaan myös Tenontieksi ja Suomen kauneimmaksi tieksi. ==Reitti== *Karigasniemi (kt 92) *Utsjoki (vt 4 E75) *Nuorgam (valtakunnanraja, Norjan maantie 895) ==Historiaa== Tie on valmistunut Kaamasesta Utsjoelle vuonna 1959 ja edelleen Nuorgamiin 1971. Tie numeroitiin maantieksi 970. Valtatie 4 päättyi tuolloin Karigasniemelle. Karigasniemen ja Utsjoen välinen maantie valmistui vuonna 1983, ja se oli alun perin maantie 9703. Saamen sillan valmistuttua 1993 valtatien 4 linjausta muutettiin päättymään Utsjoelle. Samalla Kaamasen ja Karigasniemen välisestä entisestä nelostiestä tuli kantatie 92, ja seututie 970 sai nykyisen linjauksensa. Utsjoen kirkonkylän ja Nuorgamin välisen osuuden muuttamista kantatieksi on esitetty Pohjois-Lapin maakuntakaavassa. == Liikennemäärät == Tien liikennemäärät ovat pieniä. Vuonna 2022 tien keskimääräinen vuorokausiliikenne (KVL) oli Karigasniemen ja Utsjoen kirkonkylän välillä noin 140 ajoneuvoa vuorokaudessa ja Utsjoen kirkonkylän ja Nuorgamin välillä noin 320 ajoneuvoa vuorokaudessa. == Kuvia == View from the Finnish Regional Road 970 to Norway.jpg|Tenojoki ja näkymä Norjaan Tenontieltä. Teno River and Teno Road in Utsjoki Finland.jpg|Tenojoki ja Tenontie toukokuussa 2021. Teno Road in Utsjoki Finland.jpg|Tenontie Utsjoen ja Nuorgamin välillä toukokuussa 2021. Monument to the Opening of the Finnish Regional Road 970 in Utsjoki.jpg|Tien rakentamisen muistomerkki ja pysähdyspaikka. == Lähteet == * * * *Google Earth -tietokoneohjelma. 2007. Google. * * ===Viitteet=== == Aiheesta muualla == (km) Karigasniemi Utsjoki 101 Utsjoki Nuorgam 148 47 Nuorgam Tana 170 69 22 Tana 970 Luokka:Utsjoen liikenne
Etelä-Afrikan keittiö

Etelä-Afrikan keittiö ilmentää maan monikulttuurista taustaa. Etelä-Afrikan hollantilaiset siirtolaiset toivat maatilojensa työvoimaksi malaijiorjia, jotka toivat maahan myös oman ruokaperinteensä. Ruokaperinnettä rikasti myös uskonnollista vainoa Ranskasta paenneet hugenotit, jotka perustivat maahan ensimmäiset viinitilat 1600-luvulla. Myöhemmin 1800-luvun aikana erityisesti Natalin sokeriplantaaseille tuodut intialaiset rikastuttivat maan ruokakulttuuria omalla perinnöllään, kuten myös kullan perässä maahan muuttaneet britit ja saksalaiset. Maan alkuperäisväestön ravinto koostuu edelleen pääasiassa riistasta, juureksista ja maissista sekä proteinipitoisista hyönteisistä, kuten heinäsirkoista. Kapmaan malajien keittiö tunnetaan erityisesti curryistaan, jotka eivät ole yhtä tulisia kuin intialaiset vastineensa. Curryt syödään usein erilaisten sambalien ja atjarien kanssa. Muita kuuluisia malajiruokalajeja ovat muun muassa bobotie, joka on brittiläisen shepherd's pien mausteisempi muunnelma, ja mausteiset sosatie- makkarat. Natalin alueella intialaisesta ruuasta tuli hyvin suosittua, ja myös alueen zulut ryhtyivät valmistamaan niistä omia muunnelmiaan. Monet eteläafrikkalaiset pitävät currya ja riisiä maan kansallisruokana. Maan afrikaanerien ruokakulttuurin, jonka juuret ovat hollantilaisessa keittiössä, keskeinen aines on grilliruoka braai. Braaiin kuuluu yleensä ainakin rasvainen korianterilla maustettu boerewors (). == Lähteet == == Aiheesta muualla == *
Itä-Afrikan keittiö

Itäafrikkalainen ruoka on yksinkertaista mutta maukasta. Omaleimaista sisämaan ruohoaavikoilla asuville perinteisille karjankasvattajille on lihatuotteiden puuttuvuus. Nautaa, lampaita ja vuohia käytetään valuuttana ja varallisuuden mittana, ei yleisesti ruokana. Joillakin alueilla paikalliset ihmiset sekoittavat maitoa ja karjan verta ruoaksi. Muut alueen asukkaat ovat maanviljelijöitä, jotka kasvattavat erilaisia vihanneksia, hedelmiä ja viljoja. Näitä ovat esimerkiksi tomaatit, paprikat, sipulit, okra, bataatti, jamssi, kassava, maissi, banaanit, mango, papaija ja sitrushedelmät. Mausteina suosittuja ovat basilika, korianteri, juustokumina, neilikka, kaneli, inkivääri ja chili. Tavallisimpia ruokalajeja ovat risoton tyyppiset ruoat eli samosat. Ravinnoksi käytetään myös hyönteisiä ja kookosmaitoa. Kahvi on lähtöisin Etiopiasta. Maissi on ugalin raaka-aine, ja ugali puolestaan on itäafrikkalainen versio fufusta. Ugali on jäykkää ruokaa, jota syödään lihan tai pataruokien kanssa. Ruoan kypsentäminen kolmella kivellä on tyypillistä itäisessä Afrikassa, ja ruoka keitetään yleisesti kookosmaidossa tai vedessä. Luokka:Afrikkalainen keittiö
Pohjois-Afrikan keittiö

Pohjoisafrikkalainen keittiö on väljä käsite, jolla tarkoitetaan usein Marokon, Algerian ja Tunisian (ns. Maghrebin alueen) ruokakulttuureita. Egyptiläinen keittiö eroaa enemmän muista pohjoisafrikkalaisista, ja se yhdistetäänkin usein Lähi-idän ruokakulttuureihin. Pohjois-Afrikan keittiöt ovat saaneet vuosituhansien aikana vaikutteita sekä Lähi-idän että muiden Välimeren alueen keittiöiltä. Monet ruoat, kuten kuskus, pohjautuvat myös alueen alkuperäisväestön, berberien, ruokaperinteeseen. Alueen ruoanlaitossa on käytetty perinteisesti muun muassa lampaanlihaa, palkokasveja, viljatuotteita, sitrushedelmiä, monenlaisia vihanneksia ja hedelmiä sekä rannikolla kalaa ja muita mereneläviä. Oliivit, taatelit, mantelit, ja viinirypäleet ovat myös tärkeässä roolissa. Mausteina käytetään muun muassa roomankuminaa, kanelia, muskottia, sahramia, anista sekä tuoreina yrtteinä minttua, korianteria ja persiljaa. Kuten muissakin Välimeren maissa, on leipä tärkeä osa ateriaa. Joillakin alueilla syödään perinteistä litteää leipää. Esimerkiksi Tunisiassa leipä sen sijaan on usein italialaistyyppistä valkoista vehnäleipää. ==Joitakin tyypillisiä ruokalajeja== ===Pääruokia ja alkupaloja=== *Kuskus on perinteinen juhlaruoka Marokossa, Algeriassa ja Tunisiassa. *Tajine on saviruukussa kypsennetty patamainen vihannes-, liha- tai kalaruoka. *Chermoula on tuore maustetahna, jota käytetään yleensä kalan, toisinaan lihan, marinoimiseen *Brik, ohuessa taikinakuoressa uppopaistettua kananmunaa ja jauhelihaa tai tonnikalaa. *Harira, perinteinen marokkolainen keitto. *Pastilla on Espanjasta lähtöisin oleva kyyhkyspiiras. *Merguez, voimakkaasti maustettu lampaan- tai naudanlihamakkara. ===Jälkiruokia=== *Baklava, filotaikinasta, siirapista ja pähkinöistä tai kuivatuista hedelmistä valmistettu leivonnainen. *Makroud, Tunisiasta lähtöisin oleva leivonnainen. ===Juomia=== *Ruoan kanssa juodaan yleensä vettä, hedelmämehuja tai virvoitusjuomia. *Minttutee on yleinen juoma kaikissa alueen maissa. *Boukha, viikunoista valmistettu viina. *Legmi, palmunmahlasta tehty juoma. ==Ruoka- aineita== *Harissa, erittäin voimakas chilitahna, joka maustetaan usein kevyesti valkosipulilla, korianterilla ja roomankuminalla. *Ras el hanout, marokkolainen maustesekoitus, jonka runsas koostumus vaihtelee hyvin paljon. ==Katso myös== * Arabialainen keittiö Luokka:Afrikkalainen keittiö Keittiö
Länsi-Afrikan keittiö

thumb|250px|Senegalilaista Yassa-kanaa: kirpeä ja mausteinen ateria, jota nautitaan ympäri Länsi-Afrikkaa. Tehdään Dijonin sinapin, sipulien, sitruunamehun, oliivien sekä scotch bonnet -pippurin kera. Tavallinen länsiafrikkalainen ateria on tärkkelyspitoinen, vähälihainen ja runsasrasvainen. Kalaa, kanaa ja kananmunia käytetään runsaasti – naudan ja lampaanlihan käyttö ei ole yleistä. Toinen tyypillinen piirre ovat tuliset mausteet, kuten pippurit ja chilit. Itse viljeltyjä kasviksia käytetään runsaasti, esimerkiksi kaalia, bataattia, perunaa, porkkanoita, lanttua, kurpitsaa, tomaatteja ja papuja. Ruoka valmistetaan usein ulkokeittiöissä, ja monet länsiafrikkalaiset syövät pelkin käsin. Hyvin yleisesti käytetään palmuöljyä, joka värjää ruoan punaiseksi. Yleisemmin käytettyjä mausteita ovat punapippuri, sipuli ja valkosipuli. Arabien kanssa käydyssä vaihdossa Länsi- Afrikkaan tuli mausteita, kuten minttu, neilikka ja kaneli. Vuosisatoja myöhemmin vaikutteita tuli myös siirtomaaisänniltä Englannista, Portugalista ja Ranskasta. Länsiafrikkalainen risotto valmistetaan broilerin rintafileestä, jasmiiniriisistä, sipuleista, katkaravuista ja jollof-riisistä, joka haudutetaan palmuöljyssä. == Lähteet == * Luokka:Afrikkalainen keittiö Luokka:Länsi-Afrikka Luokka:Sierraleonelainen keittiö
Keski-Afrikan keittiö

Keski-Afrikka oli aina 1800-luvun lopun saakka vapaa muun maailman vaikutteista, paitsi 1500-luvulla orjakaupan mukana saapuneista ruoka-aineista (kassava, chilipippuri ja pähkinät). Näillä ruoka-aineilla on suuri merkitys ruokakulttuurin. Keski-Afrikan ruoanvalmistusmenetelmät ovat säilyneet kuitenkin kaikkein perinteisimpinä. Tavallisia aineksia ovat banaanit ja maniokit eli kassavat. Paikallisia aineksia käytetään ruokien valmistamiseen, tästä esimerkkinä pinaattimuhennos, joka keitetään tomaattien, pippureiden, chilien, sipuleiden ja pähkinävoin kanssa. Toinen suosikki on bambarariisistä, pähkinävoista ja sokerista valmistettu puuro. Naudanliha ja kana ovat suosituimpia raaka-aineita liharuokiin, mutta myös krokotiileja, apinoita, antilooppeja ja pahkasikoja syödään satunnaisesti. Fufu on tyypillistä ruokaa Länsi- ja Keski-Afrikan alueella. Se on tärkkelyspitoinen juureksista, kuten jamssista tai maniokista, ja keittobanaanista valmistettu jauhopallo. Myös riisistä valmistetaan fufuja. Niitä tarjoillaan grillatun lihan ja kastikkeiden tai keittojen kera. Fufua syödään repimällä jauhopallosta irti palasia, joita dipataan sitten kastikkeeseen tai keittoon. ==Lähteet== Luokka:Afrikkalainen keittiö
Sirkjärvi

Sirkjärvi on kylä Lappeenrannan kaupungissa. Aiemmin Sirkjärvi kuului Säkkijärveen ja vuoden 2009 loppuun saakka Ylämaahan. Se sijaitsee Ylämaan kirkonkylältä pohjoiseen noin 10 kilometriä Pulsantietä Lappeenrantaan päin. Sirkjärven vieressä Pulsantien varrella sijaitsee Lyijysen kylä. Nimensä Sirkjärven kylä on saanut kylän alueella eteläsuunnassa sijaitsevasta samannimisestä Sirkjärvestä. Sirkjärven lisäksi kylän lähellä pohjoissuunnassa ovat Myllyjärvi ja Pöllöslampi. Sirkjärvestä laskee puro Myllyjärveen ja siitä edelleen Ylämaan kirkonkylän kautta Vilajokeen ja siitä edelleen Itämereen. Sirkjärven kylässä on vakituisia asukkaita noin 130 henkeä, mutta kesäisin asukasmäärä kolminkertaistuu. Sirkjärvellä toimii kylätoimikunta ja metsästysseura. 1960-luvulla Sirkjärven kylässä on toiminut saha. ==Aiheesta muualla== * Lukuisten järvien Sirkjärvi Luokka:Ylämaan kylät
HoBao

HoBao (HoBao Enterpricing CO. LTD) on taiwanilainen polttomoottorikäyttöisiä radio-ohjattavia pienoisautoja (RC) valmistava yritys. Tehdas valmistaa RC- autoja ja moottoreita eri kokoluokkiin. Valmistuksessa käytettävät pääraaka- aineet ovat muovikomposiitit ja alumiini. HoBao on perustettu 1988 ja pääkonttori sekä tehdas sijaitsevat Taiwanin pääkaupungissa Taipeissa. == Mallinimet == Esim. Hobao Hyper 8-nimessä Hyper on mallinimi ja numero merkitsee sitä, kuinka vanha malli on (mitä suurempi numero, sitä uudempi malli). Malleja ovat olleet ainakin: * Hyper7 * Hyper8 * Hyper9 == Aiheesta muualla == * HoBao Enterprising: HoBao Cars Luokka:Taiwanilaiset yritykset
S/S Yhtiö

S/S Yhtiö on sisävesihöyrylaiva. Laiva on vanhin Suomessa rakennettu yhä höyrykäyttöisenä toimiva hinaaja. Perinnelaivarekisterin mukaan laiva on rakennettu Varkaudessa 1877. Aluksen piirustukset on päivätty 28.helmikuuta 1878 ja alus on ollut samanniminen koko historiansa ajan. Laiva toimi ammattiliikenteessä hinaajana 1960-luvulle saakka. == Tekniset tiedot == * Rakennuspaikka: Paul Wahl & Co., Varkaus * Polttoaine: Halko Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. == Aluksen uppoaminen == Laiva upposi Väinölän telakkarantaan aamulla 6. maaliskuuta 2010. Siitä näkyy pinnalle vain savupiipun yläkulma. Laiva oli kiinnitetty laituriin keulasta ja perästä poijulla. Ilmeisesti jään alle painunut peräpoiju ja kylkeen jäätyneet jäät upottivat aluksen, kun Päijänteen jäät painuivat voimakkaasti uppoamisvuorokauden aikana. == Lähteet == ==Aiheesta muualla== *S/S Yhtiö Suomen höyrypursiseuran sivuilla * Museoviraston perinnelaivarekisteri Luokka:Höyrylaivat Luokka:Sisävesilaivat Luokka:Hinaajat
Metsolan koulu (Kotka)

Metsolan koulu on entinen peruskoulu Kotkan Metsolan kaupunginosassa Allintien varrella. Koulussa toimi luokka-asteet 1–5. Metsolan ja Korelan alueiden väkiluku kasvoi voimakkaasti 1920- ja 1930-luvulla, jolloin oman koulurakennuksen rakentaminen tuli ajankohtaiseksi. Metsolan koulu valmistui syksyllä 1939 ja sen suunnittelijana oli G. A. Wigström. Koulurakennus edustaa tyyliltään funktionalismia. Toisen maailmansodan aikana koulu toimi sairaalana. Metsolan koulussa oli sulkemishetkellä noin 170 oppilasta ja eri tehtävissä 25 aikuista. Metsolan koulun oppilaat ja opettajat siirtyivät 2019 syksyllä uuteen Langinkosken kouluun. ==Lähteet== Luokka:Kotkan peruskoulut Luokka:Entiset suomalaiset oppilaitokset
Dritëro Agolli

Dritëro Agolli (13. lokakuuta 1931 Devollin piirikunta – 3. helmikuuta 2017 Tirana) oli albanialainen runoilija. Agolli syntyi Devollin piirikunnassa ja opiskeli Gjirokastërissa. Hän jatkoi opintojaan Pietarissa ja asettui Albaniaan palattuaan Tiranaan. Agolli kirjoitti äidinkielellään albanialla. Hänen teoksiaan ovat muun muassa Mesditë (1969), Nënë Shqipëri (1976) ja Vjen njeriu i çuditshëm (1996). Vaikka Agolli tunnetaan ensisijaisesti runoudestaan, hän työsti myös muita kirjallisuuden lajeja. ==Lähteet== Luokka:Albanialaiset runoilijat Luokka:Vuonna 1931 syntyneet Luokka:Vuonna 2017 kuolleet
Rosa Rein

Rosa Rein (24. maaliskuuta 1897 – 14. helmikuuta 2010) oli ennen kuolemaansa Sveitsin vanhin elossa ollut ihminen. Rein syntyi Saksassa. Hänen äitinsä kuoli keskitysleirillä, minkä jälkeen Rosa pakeni maasta. Rosa Rein oli kahdesti naimisissa, mutta hänellä ei ollut lapsia. Hänet siirrettiin vuonna 2001 vanhainkotiin Luganoon, jossa hän vietti 110-vuotispäiväänsä maaliskuussa 2007.http://www.nzz.ch/2006/03/24/vm/newzzEL6PP8A7-12.html == Lähteet == Luokka:Yli 110-vuotiaiksi eläneet sveitsiläiset Luokka:Vuonna 1897 syntyneet Luokka:Vuonna 2010 kuolleet it:Primati nazionali di longevità umana#Massima longevità umana per nazione o territorio
Anna Ringier

Anna Ringier-Kieser (12. huhtikuuta 1896 – 3. syyskuuta 2006) oli vanhin elossa ollut sveitsiläinen lokakuusta 2004 kuolemaansa. Ringier kasvoi maatilalla nuorimpana neljästä lapsesta. Hän aloitti koulunkäyntinsä vuonna 1903. Ringier meni naimisiin vuonna 1920 ja sai kaksi lasta. Aviomies kuoli Aaraussa vuonna 1930, eikä Ringier mennyt koskaan uusiin naimisiin. Neue Zürcher Zeitungin vuonna 2005 tehdyn artikkelin aikaan Ringier pääsi portaat itsenäisesti ylös ja sijasi itse vuoteensa. Hän asui silloin Zofingenissa 80-vuotiaan poikansa ja tämän perheen kanssa.http://www.nzz.ch/2005/07/02/eng/article5855768.html Anna Ringier kuoli syyskuussa 2006, jolloin hän oli 110-vuotias. Hänen jälkeensä Sveitsin vanhimmaksi eläväksi ihmiseksi nousi Rosa Rein. == Lähteet == Luokka:Yli 110-vuotiaiksi eläneet sveitsiläiset Luokka:Vuonna 1896 syntyneet Luokka:Vuonna 2006 kuolleet
Matkatili

Matkatili tai matkapalvelutili on laskutusratkaisu yrityksen matkatoimisto- ostoille. Se soveltuu yrityksen koko henkilöstön matkustamiseen ja selkeyttää yrityksen liikematkustamiseen liittyvien ostojen käsittelyä. Oman henkilöstön lisäksi matkatilin kautta voidaan laskuttaa myös ryhmä- tai vierasmatkat. Matkatilin kautta laskutettaessa yrityksen työntekijöiden ei tarvitse antaa luottokorttinumeroitaan yrityksen sopimusmatkatoimistolle, ja lisäksi muistaa päivittää näitä tietoja, esimerkiksi voimassaoloajan muuttuessa tai korttinumeron vaihtuessa, mikäli kortti on esimerkiksi kadonnut tai varastettu. == Matkatilin laskutus == Matkatilin koontilaskutus selkeyttää matkalaskutusta ja pienentää huomattavasti käsiteltävien laskujen määrää. Matkatoimisto laskuttaa yleensä kunkin matkan erikseen, mutta matkatilin laskun tullessa vain esimerkiksi kerran kuussa yritys saa maksuaikaa keskimäärin 30 päivää matkatoimisto-ostoilleen. Matkatilitapahtumat voidaan yrityksen tarpeiden mukaan laskuttaa joko erikseen omana kokonaisuutenaan tai yhdessä korttiostojen kanssa. Kun matkatili- ja korttitapahtumat ovat matkustajan laskulla yhdessä, laskun tarkistaminen nopeutuu. Tapahtumissa on mukana ns. rikastettua tietoa: muun muassa matkatoimiston saatenumero, kohdepaikka ja matkustuspäivä sekä ALV, joita tavallisessa luottokorttitapahtumassa ei ole. Matkatilin rinnalle palveluun kuuluu myös yritysluottokortti. == Matkatilitapahtumat ja Matkalaskujärjestelmä == Tapahtumien yhteydessä voidaan välittää yrityksen käyttämän matkalaskujärjestelmän mukainen matkustajan henkilönumero, jolloin tapahtumien kohdistus matkustajille on joustavaa. Kohdistustekijänä voidaan käyttää myös matkustajan nimeä, projektinumeroa tai vaikkapa osastoa/kustannuspaikkaa. Myös matkalaskujärjestelmään välitettävät tapahtumat sisältävät rikastetut tiedot. ==Katso myös== * American Express * Diners Club * Eurocard * First Card == Aiheesta muualla == * American Express * Diners Club * Eurocard * First Card Luokka:Luottoyhtiöt Luokka:Pankkitoimi Luokka:Matkatoimistot
Roman Totenberg

Roman Totenberg (1. tammikuuta 1911 Łódź – 8. toukokuuta 2012 Newton, Massachusetts) oli puolalais-yhdysvaltalainen viulisti. Totenberg opiskeli Varsovassa ja teki debyyttinsä jo 11-vuotiaana esiintymällä solistina Varsovan filharmonisen orkesterin kanssa. Hän sai kansainvälisen Mendelssohn-palkinnon 1932 ja esiintyi vuonna 1935 ensimmäistä kertaa sekä Britanniassa että Yhdysvalloissa. Totenberg kiersi myös Etelä-Amerikassa. Hänen laajaan ohjelmistoonsa kuului mm. Beethovenin, Bachin, Milhaudin, Schumanin, Pendereckin, Hindemithin, Barberin, Martinůn ja Honeggerin tuotantoa. Totenberg levytti muun muassa Deutsche Grammophonille. Hän esiintyi lukuisien arvostettujen yhdysvaltalaisten ja eurooppalaisten orkesterien solistina, ja vuonna 1988 Puolan hallitus myönsi hänelle ansiomitalin elinikäisistä saavutuksista. Totenberg kuoli kotonaan Yhdysvalloissa 101-vuotiaana toukokuussa 2012. Hänen kuolinsyynsä oli munuaisten vajaatoiminta. == Lähteet == Luokka:Puolalaiset viulistit Luokka:Vuonna 1911 syntyneet Luokka:Vuonna 2012 kuolleet Luokka:Yli satavuotiaiksi eläneet puolalaiset Luokka:Yli satavuotiaiksi eläneet yhdysvaltalaiset
Ruby Muhammad

Ruby Muhammad (20. maaliskuuta 1897 tai 1907 – 2. maaliskuuta 2011) oli afroamerikkalainen hengellinen johtaja, jonka Louis Farrakhan nimitti ”Nation of Islamin äidiksi” vuonna 1986. Muhammad syntyi Sandersvillessä, Georgian osavaltiossa, ja liittyi Nation of Islamiin vuonna 1946. Ruby Muhammad väitti itse syntyneensä vuonna 1897, mutta tutkimusten mukaan hän syntyi todennäköisesti vuonna 1907. Hänen mukaansa pitkäikäisyydelle ei ole mitään erityistä salaisuutta. Hän ei sanojensa mukaan käyttänyt koskaan alkoholia eikä tupakoinut. == Lähteet == Luokka:Nation of Islam Luokka:Vuonna 2011 kuolleet Luokka:Yli satavuotiaiksi eläneet afroamerikkalaiset
Edward Upward

Edward Falaise Upward (9. syyskuuta 1903 Romford, Englanti – 13. helmikuuta 2009 Pontefract, Englanti) oli brittiläinen kirjailija. Upward opiskeli Repton Schoolissa, jossa hän tutustui Christopher Isherwoodiin. Hogarth Press julkaisi hänen ensimmäisen romaaninsa Journey to the Borderin vuonna 1938. Upward vietti 100-vuotissyntymäpäiväänsä syyskuussa 2003, ja vuonna 2005 Royal Society of Literature myönsi hänelle Benson-mitalin. Kirjailija eli 105-vuotiaaksi. ==Teoksia== Kirjoja: *Journey to the Border (1938, muokattu 1994) *In the Thirties - vol. 1 of The Spiral Ascent (1962) *The Rotten Elements - vol. 2 of The Spiral Ascent (1969) *No Home but the Struggle - vol. 3 of The Spiral Ascent (1977) Novellikokoelmia: *The Railway Accident and Other Stories (1969) *The Night Walk and Other Stories (1987) *The Mortmere Stories (1994, yhdessä Christopher Isherwoodin kanssa) *An Unmentionable Man (1994) *The Scenic Railway (1997) *The Coming Day and Other Stories (2000) *A Renegade in Springtime (2003) Luokka:Brittiläiset kirjailijat Luokka:Vuonna 1903 syntyneet Luokka:Vuonna 2009 kuolleet
Max Planck -mitali

Max Planck -mitali on palkinto, joka myönnetään huomattavia saavutuksia teoreettisessa fysiikassa saaneille fyysikoille. Mitalin jakaa vuosittain Deutsche Physikalische Gesellschaft (). == Palkinnon saajat == vuosi henkilö valtio 1929 Max Planck Albert Einstein 1930 Niels Bohr 1931 Arnold Sommerfeld 1932 Max von Laue 1933 Werner Heisenberg 1934 ei jaettu 1935 ei jaettu 1936 Ei jaettu 1937 Erwin Schrödinger 1938 Louis de Broglie 1939 ei jaettu 1940 ei jaettu 1941 Ei jaettu 1942 Pascual Jordan Saksa 1943 Friedrich Hund Saksa 1944 Walther Kossel Saksa 1945 ei jaettu 1946 Ei jaettu 1947 ei jaettu 1948 Max Born Saksa/ 1949 Otto Hahn Lise Meitner / 1950 Peter Debye 1951 James Franck Gustav Hertz 1952 Paul Dirac 1953 Walther Bothe 1954 Enrico Fermi / 1955 Hans Bethe / 1956 Victor Weisskopf / 1957 Carl Friedrich von Weizsäcker 1958 Wolfgang Pauli 1959 Oskar Klein 1960 Lev Landau 1961 Eugene Wigner 1962 Ralph Kronig / 1963 Rudolf Peierls / 1964 Samuel Goudsmit George Uhlenbeck / 1965 Ei jaettu 1966 Gerhard Lüders 1967 Harry Lehmann 1968 Walter Heitler 1969 Freeman Dyson / 1970 Rudolf Haag 1971 Ei jaettu 1972 Herbert Fröhlich / 1973 Nikolai Bogoljubov 1974 Léon van Hove 1975 Gregor Wentzel 1976 Ernst Stueckelberg 1977 Walter Thirring 1978 Paul Peter Ewald / 1979 Markus Fierz 1980 Ei jaettu 1981 Kurt Symanzik 1982 Hans-Arwed Weidenmüller 1983 Nicholas Kemmer 1984 Res Jost 1985 Yōichirō Nambu / 1986 Franz Wegner 1987 Julius Wess 1988 Valentine Bargmann / 1989 Bruno Zumino 1990 Hermann Haken 1991 Wolfhart Zimmermann 1992 Elliott H. Lieb 1993 Kurt Binder 1994 Hans-Jürgen Borchers 1995 Siegfried Großmann 1996 Ludvig Faddejev 1997 Gerald Brown 1998 Raymond Stora 1999 Pierre Hohenberg / 2000 Martin Lüscher 2001 Jürg Fröhlich 2002 Jürgen Ehlers 2003 Martin Gutzwiller / 2004 Klaus Hepp / 2005 Peter Zoller 2006 Wolfgang Götze 2007 Joel Lebowitz 2008 Detlev Buchholz 2009 Robert Graham 2010 Dieter Vollhardt 2011 Giorgio Parisi 2012 Martin Zirnbauer 2013 Werner Nahm 2014 David Ruelle / 2015 Vjatšeslav Mukhanov 2016 Herbert Wagner 2017 Herbert Spohn 2018 Juan Ignacio Cirac 2019 Detlef Lohse 2020 Andrzej Buras 2021 Aleksandr Poljakov 2022 Annette Zippelius 2023 Rašid Sunjajev == Lähteet == Luokka:Fysiikan palkinnot Luokka:Max Planck
Tytyrin kaivos

Tytyrin kaivos on Nordkalk Oy Ab:n omistama kalsiittikaivos, joka sijaitsee Lohjan Pappilan kaupunginosassa, lähellä Lohjan keskustaa. Kaivoksen vieressä toimii vuosina 1948–1951 rakennettu kalkkitehdas. Toiminta alkoi vuonna 1897, ensin Törmän ja Solhemin avolouhoksilla. Maan alle siirryttiin osittain vuonna 1947, jolloin valmistui kivenmurskaamo 80 metriä maan pinnan alapuolelle. Vuonna 1956 avolouhostoiminta loppui, ja toiminta siirtyi kokonaan maan alle. Louhintamäärältään Tytyri on Suomen kolmanneksi suurin kalkkikivikaivos. Vuoteen 2001 mennessä Tytyristä oli kaivettu 34 113 431 tonnia kalsiittilouhetta. Tytyrissä työskentelee noin 70 henkilöä, näistä noin 60 tuotannossa. Kaivoksen louhintasyvyys on 200–350 metriä. Vuotuinen louhintamäärä on 250 000 tonnia, ja kalkkikiviesiintymän arvioidaan riittävän noin 100 vuodeksi. == Elämyskaivos == Kaivoksen yhteydessä sijaitsee Tytyrin elämyskaivos. Se sijaitsee 110-tasolla, käytännössä 80 metrin syvyydessä Lohjan alla. Sinne kuljetaan Kone-yhtiön valmistamalla Suomen nopeimmalla yleisön käytössä olevalla henkilöhissillä. Kone-yhtiö käyttää myös kaivoksen ensimmäistä pystysuoraa kuilua testilaboratoriona, jossa testataan moderneja pilvenpiirtäjähissejä. Elämyskaivoksessa on kaivosmuseo, jonka pysyvä näyttely esittelee kaivostyön historiaa. Geologian tutkimuskeskuksen näyttely esittelee Suomen kallioperää. Lisäksi elämyskaivoksessa järjestetään tapahtumia, vaihtuvia taidenäyttelyitä sekä valoesityksiä. Ekku Peltomäen valoesitykset "Valkoinen fantasia" (1995), "Valon juhlaa" (1996) ja "Myrsky oratorio" (2006) ovat kuuluneet Tytyrin elämyskaivoksen näyttelyihin. Elämyskaivoksessa on Tytyri-sali, jossa järjestetään erilaisia tapahtumia ja jota voidaan vuokrata yksityistilaisuuksiin. Yhdysvaltalaisen ja Suomessakin tunnetun Amazing Race -televisiosarjan kilpailijat saivat vuonna 2006 kuvatussa ja vuonna 2009 Suomessa näytetyssä jaksossa tehtäväkseen etsiä Tytyrin kaivoksen uumenista uutta vihjettä. Tytyri-salissa on kuvattu myös Juha Wuolijoen Joulutarina- elokuvaa. Kuva:Tytyrin kalkkikaivos.jpg|Tytyrin laitokset Pappilan peltojen yli kuvattuna. File:Lohja, Tytyri, Nordkalk, konttori.jpg|Tytyrin kaivoksen konttorirakennus == Lähteet == == Aiheesta muualla == * Tytyrin kaivos Nordkalkin sivuilla * Suomen karbonaattikaivokset Geologian tutkimuskeskuksen sivuilla * Tytyrin elämyskaivoksen kotisivut * Lohjan Matkailupalvelukeskuksen kotisivut Luokka:Lohjan historia Luokka:Lohjan rakennukset ja rakennelmat Luokka:Suomen kaivokset Luokka:Suomen museot
Johannes Heesters

Johan Marius Nicolaas ”Johannes” Heesters (5. joulukuuta 1903 Amersfoort, Alankomaat – 24. joulukuuta 2011 Starnberg, Saksa) oli alankomaalainen näyttelijä, laulaja ja viihdetaiteilija. Hän loi yli 90-vuotisen uran etupäässä saksankielisissä maissa. ==Elämä ja ura== Heesters syntyi Amersfoortissa liikemiehen neljäntenä lapsena. Varhaisella urallaan hän erikoistui operettiin, ja vuonna 1934 hän esiintyi Karl Millöckerin teoksessa Der Bettelstudent. Heesters debytoi Wienin Volksoperassa ja aloitti uransa Saksassa vuonna 1935. Hän esiintyi Saksassa muun muassa Komische Operissa ja Admiralspalastissa. Saksassa Heesters esiintyi useissa näytelmissä, elokuvissa ja musikaaleissa. Parhaiten hänet tunnetaan Franz Lehárin operetista Iloinen leski, jonka kreivi Danilon roolin hän esitti yli 1 600 kertaa. Heesters oli kansallissosialistien suosikkiesiintyjiä ja esiintyi kohottamassa sotilaiden mielialaa toisen maailmansodan aikana. Hän konsertoi myös todennäköisesti SS- sotilaille Dachaun keskitysleirillä. Heestersiä ei syytetty sodan jälkeen mistään, ja häntä pidettiin vain yhtenä artistina, joka oli valmis esiintymään myös natseille. Kotimaassaan Alankomaissa, joka oli toisen maailmansodan aikana Saksan valloittamana, Heesters sai ristiriitaisen maineen. Vuonna 1964 hänet buuattiin lavalta Amsterdamissa, kun hän näytteli Sound of Musicissa natseja vihaavaa kapteeni Von Trappia. Seuraavan kerran hän esiintyi Alankomaissa kotikaupungissaan Amersfoortissa 2008. Esitys sai aikaan protesteja, mutta Heesters palkittiin suosionosoituksilla. Heesters vietti 105-vuotissyntymäpäiväänsä joulukuussa 2008 ja oli tuolloin tiettävästi maailman vanhin esiintyvä taiteilija. Hän kuoli 108-vuotiaana joulukuussa 2011 Starnbergin kaupungissa, missä hän oli ollut hoidettavana useita päiviä kriittisessä tilassa. Hän lopetti tupakoinnin 106-vuotiaana terveyssyistä kertoen haluavansa elää vaimonsa kanssa mahdollisimman pitkään. ==Yksityiselämä== Heesters meni vuonna 1930 naimisiin Louisa Ghijsin kanssa ja sai kaksi tytärtä. Ghijs kuoli vuonna 1985, ja Heesters meni uusiin naimisiin Simone Rethelin kanssa 1992. ==Elokuvat== *Bühne frei für Marika 1958 *Opernball (Oopperanaamiaiset), 1956 *Die Geschiedene Frau (Revyykuningatar), 1953 *Im weissen Rössl 1952 *Die Czardasfürstin (Csardasruhtinatar), 1951 *Tanz ins Glück (Rakkauden valssi), 1951 *Hochzeitsnacht im Paradies (Hääyö paratiisissa), 1950 *Die Fledermaus (Lepakko), 1945 *Es fing so harmlos an 1944 *Karneval der Liebe (Rakkauden karnevaalit), 1943 *Illusion (Toiveunelma), 1941 *Liebesschule (Lemmenkoulu), 1940 *Rosen in Tirol (Lintukauppias), 1940 *Hallo, Janine! (Hallo Janine), 1939 *Der Bettelstudent (Kerjäläisylioppilas), 1936 *Das Hofkonzert (Hovikonsertti), 1936 == Lähteet == == Aiheesta muualla == * Viralliset sivut Luokka:Alankomaalaiset näyttelijät Luokka:Alankomaalaiset laulajat Luokka:Yli satavuotiaiksi eläneet alankomaalaiset Luokka:Vuonna 1903 syntyneet Luokka:Vuonna 2011 kuolleet
Matkalaskujärjestelmä

Matkalaskujärjestelmä tai matkahallintajärjestelmä on tietokoneohjelmisto, jolla yritykset hallinnoivat matkalaskuja. Järjestelmään talletetaan mm. verottajan hyväksymät päivärahat sekä tuodaan sähköisesti matkatili- ja yritysluottokorttitapahtumat. Järjestelmät laskevat valuuttakursseja ja ALV:n automaattisesti sekä ehdottavat oikeita tiliöintejä. Näin matkalaskun teko nopeutuu ja tiedot ovat oikeellisempia. Matkalaskujärjestelmän avulla matkalaskun kierrätys- ja hyväksymisprosessi voidaan hoitaa sähköisesti, mikä edelleen tehostaa yrityksen toimintoja. Usein matkalaskujärjestelmässä on mahdollista tehdä myös matkan suunnittelu ja ennakkohyväksyminen. Matkalaskujärjestelmää voidaan mainiosti käyttää myös kululaskujen eli ns. pienhankintojen käsittelyyn. Käyttämällä yritysluottokorttia pienhankintoihin ja tuomalla automaattisesti tiliöintiehdotuksella varustetut korttitapahtumat matkalaskujärjestelmään yritys välttyy pienlaskutuslisiltä sekä toimittajarekisterien ylläpidosta. Yrityksen etuna prosessien nopeutumisen tuoman säästön lisäksi on myös kattava raportointi matkustus- ja edustuskuluista sekä pienhankinnoista. Matkalaskujärjestelmä voidaan ostaa yrityksen omaan käyttöön tai se voidaan myös hankkia ulkoisena palveluna. Jotkut matkalaskujärjestelmät toimivat selainpohjaisena, jolloin matkalaskun teko mistä päin maailmaa tahansa on vaivatonta. == Matkalaskujärjestelmiä == Matkalaskujärjestelmiä ovat esimerkiksi: * CGI HR matkat (osana CGI HR- kokonaisratkaisua), CGI * Visma M2, Visma * Visma.net Expense, Visma * eTasku, eTasku Solutions Oy == Lähteet == Luokka:Liiketalous
Wendigo (sarjakuvahahmo)

Wendigo on Marvel-kustantamon sarjakuvissa esiintyvä hirviö. Wendigon hahmo perustuu samannimiseen myyttiseen hahmoon. Hahmo esiintyi ensimmäisen kerran amerikkalaisen Incredible Hulk -lehden numerossa 162 (1973). Wendigon loivat Steve Englehart ja Herb Trimpe. Suomessa Wendigo esiintyi ensimmäisen kerran Hulk-albumin toisessa numerossa (1983). ==Historia== Wendigo on mystinen kirous, joka lankeaa kaikkien Kanadan erämaissa kannibalismia harrastaneiden niskaan. Ihmisen lihan syönti johtaa kannibaalin muutokseen valtavaksi valkeakarvaiseksi hirviöksi, joka on valtavan voimakas ja kestävä. Wendigon kirous on kuolematon. Marvel-universumin historian aikana lukuisat eri miehet ovat joutuneet kantamaan kirousta yllään, Paul Cartier, Georges Baptiste, Francois Lartigue, Lorenzo ja äskettäin velho nimeltään Mauvais. Huolimatta siitä, että tähän mennessä kaikki tunnetut Wendigot ovat olleet miehiä, on luonnollista olettaa, että myös nainen voisi joutua kantamaan kirousta. ==Voimat ja varusteet== Wendigo omaa mystisen kirouksen vuoksi monenlaisia mystisiä ominaisuuksia. Wendigolla on valtavat fyysiset voimat, joiden yläraja on tuntematon. Wendigo on kuitenkin taistellut yhdessä Hulkin kanssa vailla sen suurempaa näkyvää rasitusta. Wendigo on myös yliluonnollisen kestävä ja omaa yliluonnollisen kestävyyden. Olento kykenee regeneroimaan itseään, vaikka joskus henkinen rasitus ja kiväärinluoti mahassa voi olla liian paljon jopa Wendigolle.Hämähäkkimies Spesiaali #1 (1993). Kustannus Oy Semic. Huolimatta suuresta koostaan Wendigo on hyvin nopea ja voi pelkällä nopeudellaan juosta kiinni huippuunsa asti treenatun atleetin. Wendigon voi voittaa vain iskemällä taisteluun kaikin voimin; äärimmäinen, pitelemätön voimankäyttö on ainoa tapa tyrmätä hänet. Ensimmäisenä tähän pystyi Hulk; seuraavassa yhteenotossa Wolverine ja Lumilintu onnistuivat tainnuttamaan pedon ja Shamaani palautti hänet ihmiseksi (Georges Baptiste) tämän jälkeen. Alfa-lentueen johtaja Vartija pidätti ihmisyyteen palanneen ja tämä joutui oikeuteen murhista jotka oli tehnyt Wendigona. Kolmannen kerran Hulk ja Sasquatch tyrmäsivät uuden Wendigon (Francois Lartique) yhteisvoimin; Sasquatch kutsui paikalle taas Shamaanin palauttamaan olion ihmiseksi. == Lähteet == Luokka:Marvel- universumin superroistot Luokka:Marvel-universumin yli-inhimillisen voimakkaat henkilöt Luokka:Marvel-universumin kuolemattomat henkilöt Luokka:Kuvitteelliset kannibaalit
Daddy Yankee

Daddy Yankee (oik. Ramón Luís Ayala Rodríguez, s. 3. helmikuuta 1976 Rio Piedras, San Juan, Puerto Rico) on puertoricolainen reggaeton-artisti. Daddy Yankeen tunnetuin kappale on Gasolina, joka julkaistiin Barrio Fino -nimisellä albumilla vuonna 2004. Hän on myös levyttänyt useiden tunnettujen artistien, kuten Ricky Martinin, Pharrell Williamsin, Hector El Fatherin, Paul Wallin, Lil Jon & The East Side Boyzin, Pitbullin ja Fergien kanssa. == Diskografia == ===Albumit=== * 1995: No Mercy * 1998: El Cartel * 2001: El Cartel 2 * 2002: El Cangri.com * 2003: Los Homerun-es * 2004: Barrio Fino * 2005: Ahora le Toca al Cangri! Live * 2005: Barrio Fino En Directo * 2007: El Cartel: The Big Boss * 2008: Talento de Barrio * 2010: Daddy Yankee Mundial * 2012: Prestige * 2013: King Daddy * 2015: King Daddy 2 * 2019: Con Calma & Mis Grandes Exitos * 2020: 2K20 * 2020: El disco duro * 2022: Legendaddy ===Singlet=== 2018: Dura Vuosi Single ListasijoitusSingle Chart History- Daddy Yankee - Billboard.com - Accessed November 10, 2008US Chart History. allmusic. Accessed February 22, 2009. Albumilta U.S. Hot 100 Latin Tropical /Salsa Rap R&B;/Hip-Hop Latin Pop Rhythmic Top 40 GER UK ITA U.S. Pop 100 U.S. Ringtones U.S. Digital 2001 "Tu Cuerpo En La Cama" (feat. Nicky Jam) — — — — — — — — — — — — — El Cartel II 2002 "Latigazo" — — — — — — — — — — — — — El Cangri.com "Guayando" (feat. Nicky Jam) — — — — — — — — — — — — — "Muévete y Perrea" — — — — — — — — — — — — — 2003 "Gata Gangster" (feat. Don Omar) — — — — — — — — — — — — — Los Homerun-es "Seguroski" — 36 — — — — — — — — — — — 2004 "Gasolina" 32 17 2 10 37 21 11 7 5 1 68 3 46 Barrio Fino "Lo Que Pasó, Pasó — 2 1 — — 5 38 — — — — 30 — 2005 "No Me Dejes Solo"(feat. Wisin & Yandel) — 32 8 — — — — — — — — — — "Aquí Está Tu Caldo" — — 34 — — — — — — — — — — Blin Blin Vol. 1 "Rompe" 24 1 1 16 89 39 13 64 — 23 20 — 31 Barrio Fino en Directo 2006 "Machucando" — 2 2 — — — — — — — — — — "Gangsta Zone" (feat. Snoop Dogg) — — 39 — — — — — — — — — — "El Truco" — — 23 — — — — — — — — — — "Tu Príncipe" — 35 — — — — — — — — — — — Barrio Fino 2007 "Impacto" (feat. Fergie) 56 2 7 — 23 3 2 2 16 — 54 — 50 El Cartel: The Big Boss "Ella Me Levantó" — 2 4 — — — — — — — — — — 2008 "Pose" — 4 7 — — 23 — — — — — — — Talento de Barrio "Llamado de Emergencia" — 17 2 — — 33 — — — — — — — 2009 "¿Qué Tengo Que Hacer?" — 22 — — — — — — — — — — — "El Ritmo No Perdona (Prende)" — 48 — — — — — — — — — — — Daddy Yankee Mundial "Grito Mundial" — — — — — — — — — — — — — == Filmografia == Vuosi Elokuva Rooli 2004 Vampiros 2008 Talento de Barrio Edgar Dinero == Lähteet == Luokka:Puertoricolaiset reggaetonlaulajat Luokka:Vuonna 1976 syntyneet Luokka:Elävät henkilöt
Voltio

Voltio (oik. Julio Irving Ramos Filomeno, s. 11. kesäkuuta 1977, Santurce, Puerto Rico) on puertoricolainen reggaeton-artisti. Kaksi albumia julkaissut Voltio lukeutuu maailman tunnetuimpiin reggaeton-artisteihin. Hän on levyttänyt muun muassa yhdessä Ricky Martinin kanssa. == Diskografia == * Voltage/AC (2004) * Voltio (2005) Luokka:Puertoricolaiset reggaetonlaulajat Luokka:Vuonna 1977 syntyneet Luokka:Elävät henkilöt
Albert Rosellini

Albert Dean Rosellini (21. tammikuuta 1910 Tacoma – 10. lokakuuta 2011) oli yhdysvaltalainen poliitikko. Hän kuului maansa demokraattiseen puolueeseen. Hän työskenteli Washingtonin lainsäädäntäelimessä ennen nousemistaan osavaltion kuvernööriksi. Rosellini toimi Washingtonin osavaltion kuvernöörinä vuosina 1957–1965. Häntä edelsi Arthur Langlie ja seurasi Dan Evans. Kuvernööriytensä jälkeen Rosellini toimi mm. liikealalla. Hänestä tuli vanhin elossa ollut Yhdysvaltain osavaltion entinen kuvernööri Elmer L. Andersenin kuoltua 2004. Rosellini kuoli 101-vuotiaana lokakuussa 2011 keuhkokuumeen jälkioireisiin. == Lähteet == Luokka:Washingtonin kuvernöörit Luokka:Yhdysvaltalaiset demokraattipoliitikot Luokka:Yli satavuotiaiksi eläneet yhdysvaltalaiset Luokka:Amerikanitalialaiset Luokka:Vuonna 1910 syntyneet Luokka:Vuonna 2011 kuolleet
Edirnen maakunta

Edirnen maakunta on maakunta läntisessä Turkissa Kreikan rajalla. Maakunnan pääkaupunki Edirne. Vuoden 2015 lopussa arvioitu väkiluku oli 402 437. == Piirikunnat == Edirnen maakunta jakaantuu 9 piirikuntaan (pääkaupunki lihavoitu). *Edirne *Enez *Havsa *İpsala *Keşan *Lalapaşa *Meriç *Süloğlu *Uzunköprü == Lähteet == == Aiheesta muualla == *Kuvia Edirnestä
Millvina Dean

Elizabeth Gladys ”Millvina” Dean (2. helmikuuta 1912 Lontoo, Englanti – 31. toukokuuta 2009 Hampshire, Englanti) oli viimeinen elossa ollut RMS Titanicin haaksirikosta pelastunut. Hän oli Titanicin upotessa kahden kuukauden ikäinen ja aluksen nuorin matkustaja. Deanin perhe matkusti kolmannessa luokassa tarkoituksenaan muuttaa Wichitaan, Kansasiin. Millvina pelastui äitinsä Georgetten ja vanhemman veljensä Bertramin kanssa. Isä kuitenkin kuoli. Jäljellä ollut perhe ei muuttanut Yhdysvaltoihin, vaan palasi välittömästi Englantiin. Dean kävi Greggsin koulun Southamptonissa. Hän sai tietää selviytyneensä Titanicin onnettomuudesta vasta 8-vuotiaana. Dean ei ollut naimisissa eikä hänellä ollut lapsia. Sale fails to bail out last Titanic survivor CNN.com 20.4.2009. Viitattu 31.5.2009. Toisen maailmansodan aikana hän työskenteli hallituksen palveluksessa. Myöhemmin hän työskenteli muun muassa kartanpiirtäjänä, sihteerinä ja tupakkakauppiaan apulaisena. Huutokaupassa joulukuussa 2008 myytiin haaksirikosta selviytyneen Deanin muistoesineitä, koska hänellä ei olisi ollut muuten varaa asua palvelutalossa. Dean oli toivonut saavansa tavaroistaan noin 4 000 euroa, mutta summa nousi lopulta lähes 40 000 euroon. Tarjolla oli muun muassa matkalaukku, jossa oli newyorkilaisten lahjoittamia vaatteita. Kiinnostusta herättivät myös korvauskirjeet ja muut Titanic-asiakirjat. Lisäksi Titanic-elokuvan tähdet Kate Winslet, Leonardo DiCaprio sekä elokuvan ohjaaja James Cameron lahjoittivat yhteensä 30 000 dollaria Deanille. 97-vuotias Millvina Dean menehtyi brittiläisessä hoitokodissa Hampshiressa 31. toukokuuta 2009. Last Titanic survivor dies at 97 BBC News 31.5.2009. Viitattu 31.5.2009. Titanic oli laskettu vesille samana päivänä vuonna 1911. == Lähteet == == Aiheesta muualla == * Millvina Deanin radiohaastattelu äänitiedostona KYKY-FM, St. Louis, Missouri, 1997. Luokka:Brittiläiset henkilöt Luokka:Titanicin matkustajat ja miehistö Luokka:Vuonna 1912 syntyneet Luokka:Vuonna 2009 kuolleet
Barbara West

Barbara Joyce West Dainton (24. toukokuuta 1911 Bournemouth, Englanti – 16. lokakuuta 2007 Camborne, Englanti ) oli toiseksi viimeinen elossa ollut Titanicilta pelastunut henkilö. Viimeisen elossa olleen Millvina Deanin tavoin West oli britti. Dainton syntyi Bournemouthissa, Dorsetissa, Englannissa. Hän oli vajaan 11 kuukauden ikäinen Titanicin onnettomuuden aikaan. Hänen perheensä oli matkalla Southamptonista Gainesvilleen, Floridaan. Hän pelastui yhdessä raskaana olleen äitinsä ja vanhemman siskonsa Constancen kanssa, mutta isä kuoli. Westin perheeseen syntyi katastrofin jälkeen kolmas lapsi, joka nykytietojen mukaan menehtyi nuorena syöpään. Barbara West meni naimisiin vuonna 1952. Hän pidättäytyi julkisuudesta ja toiveensa mukaan hänen kuolemastaan ilmoitettiin vasta hautajaisten jälkeen. West haudattiin Truron katedraaliin 5. marraskuuta 2007. == Lähteet == Luokka:Brittiläiset henkilöt Luokka:Titanicin matkustajat ja miehistö Luokka:Vuonna 1911 syntyneet Luokka:Vuonna 2007 kuolleet
Karlovo

Karlovo () on kaupunki Keski-Bulgariassa. Karlovo sijaitsee Strjamajoen varrella Balkanvuorten eteläpuolella ja kuuluu Plovdivin alueeseen. Karlovon asukasluku noin 22 931 (2011) ja sen pormestarina toimii Emil Kabaivanov. Kaupunki on kuuluisa harvinaisesta ruusuöljystään. thumb|left|220px|Pankki Karlovossa == Lähteet == == Aiheesta muualla == *Karlovon kotisivut Luokka:Bulgarian kaupungit Luokka:Plovdivin alue
José Joaquín Trejos Fernández

José Joaquín Trejos Fernández (18. huhtikuuta 1916 San José – 10. helmikuuta 2010 San Pedro de Montes de Oca) oli costaricalainen poliitikko, joka toimi Costa Rican presidenttinä vuosina 1966–1970. Häntä edelsi maan presidenttinä Francisco Orlich Bolmarcich ja seurasi José Figueres Ferrer. Trejos syntyi Costa Rican pääkaupungissa. Hänen vanhempansa olivat Juan Trejos Quirós ja Emilia Fernández Aguilar. Trejos opiskeli taloustieteitä Chicagon yliopistossa ja nousi taloustieteiden professoriksi Costa Rican yliopistossa. Hän meni vuonna 1936 naimisiin Clara Fonseca Guardian kanssa, ja avioliitosta syntyivät lapset Diego, Juan José, Humberto, Alonso ja Álvaro Trejos Fonseca. == Lähteet == Luokka:Costa Rican presidentit Luokka:Vuonna 1916 syntyneet Luokka:Vuonna 2010 kuolleet
WeeGee-talo

thumb| WeeGee-talo on entinen Weilin+Göösin painotalo Ahertajantiellä Espoon Tapiolassa. Vuonna 1964 valmistuneen rakennuksen ja sen 1967 valmistuneen toisen vaiheen suunnitteli arkkitehti Aarno Ruusuvuori. Vuonna 1974 valmistuneen laajennusosan suunnitteli Bertel Ekengren.https://www.mfa.fi/kokoelmat/arkkitehdit/aarno-ruusuvuori/. mfa.fi Viitattu 09.03.2023 Nykyään suojeltu rakennus toimii Suomen suurimpana näyttelykeskuksena. Näyttelykeskus avattiin kokonaisuudessaan yleisölle lokakuussa 2006. WeeGee-talossa toimii Näyttelykeskus WeeGee, johon kuuluvat museot Espoon modernin taiteen museo EMMA ja KAMU Espoon kaupunginmuseo sekä Mauri Kunnas -näyttelykokonaisuus, joka on pysyvästi esillä Weegeellä. WeeGeen naapurissa sijaitsevat Museo Leikki ja Suomen kello- ja korumuseo Kruunu WeeGeen pihalla on arkkitehti Matti Suurosen suunnittelema Futuro-talo, joka on avoinna yleisölle aina toukokuusta syyskuuhun WeeGeen aukioloaikoina. Kyseinen talo on historian ensimmäinen sarjavalmisteinen Futuro (nro 001), ja se kuului aikoinaan Matti Kuuslalle. Näyttelykeskuksessa toimii kahvila Zoceria WeeGee sekä museokauppa EMMA Shop. Vuonna 2019 näyttelykeskuksessa vieraili noin 400 000 kävijää. Vuonna 2022 WeeGee oli kolmanneksi suosituin museokorttikohde Rakennuksen toisessa päässä on Etelä-Tapiolan lukio. ==Lähteet== ==Aiheesta muualla== * Näyttelykeskus WeeGeen kotisivut Luokka:Aarno Ruusuvuoren suunnittelemat rakennukset Luokka:Espoon museot Luokka:Tapiola Luokka:Uudenmaan suojellut rakennukset